stanford-oval/wikipedia huggingface dataset:
Ester Ledecká
Alppihiihdon arvokilpailut

St. Moritzin MM-kilpailuissa 2017 hän sijoittui parhaimmillaan alppiyhdistetyssä 20:nneksi. Pyeongchangin talviolympialaisissa 2018 hän voitti yllätyksellisesti kultaa supersuurpujottelussa, laskemalla kuuman ryhmän ulkopuolelta voittoon. Åren MM-kilpailuissa 2019 hän sijoittui alppiyhdistetyssä 15:nneksi. Cortina d’Ampezzon MM-kilpailuissa 2021 hän oli supersuurpujottelussa ja syöksylaskussa neljäs sekä alppiyhdistetyssä kahdeksas. Pekingin olympialaisissa 2022 hän sijoittui alppiyhdistetyssä neljänneksi, supersuurpujottelussa viidenneksi ja syöksylaskussa 27:nneksi. Saalbach-Hinterglemmin MM-kilpailuissa 2025 hän oli supersuurpujottelussa seitsemäs ja saavutti pronssia syöksylaskussa.
Alppihiihdon maailmancup

Alppihiihdon maailmancupissa Ledecká kilpaili ensimmäisen kerran Garmisch-Partenkirchenin syöksylaskussa helmikuussa 2016 saavuttaen heti maailmancupin pisteitä oltuaan 24:s. Kymmenen parhaan joukkoon hän sijoittui ensimmäisen kerran oltuaan seitsemäs Lake Louisen syöksylaskussa joulukuussa 2017. Ensimmäisen palkintosijansa hän saavutti voittaessaan Lake Louisen syöksylaskun joulukuussa 2019. Hän oli samalla kaudella kolmas Garmisch-Partenkirchenin syöksylaskussa ja Crans-Montanan alppiyhdistetyssä. Syöksylaskucupissa hän sijoittui toiseksi, yhdistetyn cupissa kolmanneksi ja maailmancupin kokonaiskilpailussa kymmenenneksi. Kaudella 2020–2021 hän voitti Val d'Isèren supersuurpujottelun. Hän sijoittui Crans-Montanan syöksylaskussa toiseksi. Supersuurpujottelucupissa hän oli viides. Kaudella 2021–2022 hän sijoittui tammikuussa Cortina d’Ampezzon syöksylaskussa kolmanneksi. Helmikuussa hän voitti Crans-Montanan syöksylaskun ja sijoittui seuraavana päivänä saman paikan toisessa syöksylaskukilpailussa toiseksi. Syöksylaskucupissa hän oli kolmas. Kaudella 2023–2024 hän sijoittui Kvitfjellin toisessa supersuurpujottelussa kolmanneksi ja voitti Saalbachin supersuurpujottelun. Kaudella 2024–2025 hän sijoittui kolmanneksi Sankt Antonin syöksylaskussa.
Muuta

Ledeckán isoisä Jan Klapáč on jääkiekon olympiamitalisti ja maailmanmestari.
NBA:n varaustilaisuus 2006

Vuoden 2006 NBA:n varaustilaisuus pidettiin 28. kesäkuuta 2006 New Yorkin Madison Square Gardenissa.
Varaukset > Ensimmäinen kierros

| --- | --- |
: = All-Star
| Varaus | Pelaaja | Kansallisuus | Joukkue | Koulu/Seurajoukkue |
| --- | --- | --- | --- | --- |
| 1 | Andrea Bargnani (FC) |  Italia | Toronto Raptors | Benetton Treviso (Italia) |
| 2 | LaMarcus Aldridge (F) |  Yhdysvallat | Chicago Bulls (myytiin Portlandille) | Texas |
| 3 | Adam Morrison (GF) |  Yhdysvallat | Charlotte Bobcats | Gonzaga |
| 4 | Tyrus Thomas (F) |  Yhdysvallat | Portland Trail Blazers (myytiin Chicagolle) | Louisiana State |
| 5 | Shelden Williams (FC) |  Yhdysvallat | Atlanta Hawks | Duke |
| 6 | Brandon Roy (G) |  Yhdysvallat | Minnesota Timberwolves (myytiin Portlandiin) | Washington |
| 7 | Randy Foye (G) |  Yhdysvallat | Boston Celtics (myytiin Minnesotaan) | Villanova |
| 8 | Rudy Gay (F) |  Yhdysvallat | Houston Rockets (myytiin Memphisiin) | Connecticut |
| 9 | Patrick O’Bryant (C) |  Yhdysvallat | Golden State Warriors | Bradley |
| 10 | Mouhamed Sene (C) |  Senegal | Seattle SuperSonics | RBC Verviers-Pepinster (Belgia) |
| 11 | J. J. Redick (G) |  Yhdysvallat | Orlando Magic | Duke |
| 12 | Hilton Armstrong (C) |  Yhdysvallat | New Orleans Hornets | Connecticut |
| 13 | Thabo Sefolosha (G) |  Sveitsi | Philadelphia 76ers (myytiin Chicagoon) | Angelico Biella (Italia) |
| 14 | Ronnie Brewer (G) |  Yhdysvallat | Utah Jazz | Arkansas |
| 15 | Cedric Simmons (F) |  Yhdysvallat | New Orleans Hornets | North Carolina State |
| 16 | Rodney Carney (F) |  Yhdysvallat | Chicago Bulls (myytiin Philadelphialle) | Memphis |
| 17 | Shawne Williams (F) |  Yhdysvallat | Indiana Pacers | Memphis |
| 18 | Oleksij Pečerov (FC) |  Yhdysvallat | Washington Wizards | Paris Basket Racing (Ranska) |
| 19 | Quincy Douby (G) |  Yhdysvallat | Sacramento Kings | Rutgers |
| 20 | Renaldo Balkman (F) |  Yhdysvallat | New York Knicks | South Carolina |
| 21 | Rajon Rondo (G) |  Yhdysvallat | Phoenix Suns (myytiin Bostonille) | Kentucky |
| 22 | Marcus Williams (G) |  Yhdysvallat | New Jersey Nets | Connecticut |
| 23 | Josh Boone (F) |  Yhdysvallat | New Jersey Nets | Connecticut |
| 24 | Kyle Lowry (G) |  Yhdysvallat | Memphis Grizzlies | Villanova |
| 25 | Shannon Brown (G) |  Yhdysvallat | Cleveland Cavaliers | Michigan State |
| 26 | Jordan Farmar (G) |  Yhdysvallat | Los Angeles Lakers | UCLA |
| 27 | Sergio Rodríguez (G) |  Espanja | Phoenix Suns (myytiin Portlandiin) | Estudiantes Madrid (Espanja) |
| 28 | Maurice Ager (G) |  Yhdysvallat | Dallas Mavericks | Michigan State |
| 29 | Mardy Collins (G) |  Yhdysvallat | New York Knicks | Temple |
| 30 | Joel Freeland (F) |  Englanti | Portland Trail Blazers | CB Gran Canaria (Espanja) |
Varaukset > Toinen kierros

| Varaus | Pelaaja | Kansallisuus | Joukkue | Koulu/Seurajoukkue |
| --- | --- | --- | --- | --- |
| 31 | James White (G) |  Yhdysvallat | Portland Trail Blazers (myytiin Indianaan) | Cincinnati |
| 32 | Steve Novak (PG) |  Yhdysvallat | New York Knicks (myytiin Houstoniin) | Marquette |
| 33 | Solomon Jones (C) |  Yhdysvallat | Atlanta Hawks | South Florida |
| 34 | Paul Davis (C) |  Yhdysvallat | Charlotte Bobcats (myytiin L.A. Clippersille) | Michigan State |
| 35 | P. J. Tucker (SF) |  Yhdysvallat | Toronto Raptors | Texas |
| 36 | Craig Smith (PF) |  Yhdysvallat | Boston Celtics (myytiin Minnesotaan) | Boston College |
| 37 | Bobby Jones (SF) |  Yhdysvallat | Minnesota Timberwolves (myytiin Philadelphiaan) | Washington |
| 38 | Kosta Perović (C) |  Serbia | Golden State Warriors | Partizan Belgrade (Serbia) |
| 39 | David Noel (SF) |  Yhdysvallat | Houston Rockets (myytiin Milwaukee) | North Carolina |
| 40 | Denham Brown (SG) |  Kanada | Seattle SuperSonics | Connecticut |
| 41 | James Augustine (PF) |  Yhdysvallat | Orlando Magic | Illinois |
| 42 | Daniel Gibson (PG) |  Yhdysvallat | Philadelphia 76ers (myytiin Clevelandiin) | Texas |
| 43 | Marcus Vinicius de Souza (SF) |  Brasilia | New Orleans Hornets | Objectivo São Carlos (Brasilia) |
| 44 | Lior Eliyahu (PF) |  Israel | Orlando Magic (myytiin Houstoniin Milwaukeen kautta) | Hapoel Galil Elyon (Israel) |
| 45 | Alexander Johnson (PF) |  Yhdysvallat | Indiana Pacers (myytiin  Memphisiin Portlandin kautta) | Florida State |
| 46 | Dee Brown (PG) |  Yhdysvallat | Chicago Bulls (myytiin Utahiin) | Illinois |
| 47 | Paul Millsap (PF) |  Yhdysvallat | Utah Jazz | Louisiana Tech |
| 48 | Vladimir Veremeenko (PF) |  Valko-Venäjä | Washington Wizards | Dynamo Saint Petersburg (Venäjä) |
| 49 | Leon Powe (PF) |  Yhdysvallat | Denver Nuggets (myytiin Bostoniin) | California |
| 50 | Ryan Hollins (C) |  Yhdysvallat | Sacramento Kings (myytiin Charlotteen) | UCLA |
| 51 | Cheikh Samb (C) |  Senegal | Los Angeles Lakers (myytiin Detroitille) | WTC Cornellà (Espanja) |
| 52 | Guillermo Diaz (SG) |  Puerto Rico | Los Angeles Clippers | Miami (FL) |
| 53 | Yotam Halperin (PG) |  Israel | Memphis Grizzlies (myytiin Seattleen) | Olimpija Ljubljana (Slovenia |
| 54 | Hassan Adams (SG) |  Yhdysvallat | New Jersey Nets | Arizona |
| 55 | Ejike Ugboaja (PF) |  Nigeria | Cleveland Cavaliers | Union Bank(nigeria) |
| 56 | Edin Bavčić (C) |  Bosnia ja Hertsegovina | Philadelphia 76ers (myytiin Torontoon Miamin kautta) | ASA BH Telecom  (Bosnia ja Hertsegovina) |
| 57 | Loukas Mavrokefalidis (C) |  Kreikka | Phoenix Suns (myytiin Minnesotaan) | PAOK BC  (Kreikka) |
| 58 | J. R. Pinnock (SG) |  Yhdysvallat  Panama | Dallas Mavericks (myytiin Los Angeles Lakersille) | George Washington |
| 59 | Damir Markota (SF) |  Kroatia | San Antonio Spurs (myytiin Milwaukeen) | Cibona VIP (Kroatia |
| 60 | Will Blalock (PG) |  Yhdysvallat | Detroit Pistons | Iowa State |
Aiheesta muualla

NBA (englanniksi)
Basketball-reference.com(englanniksi)
NBA:n varaustilaisuudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  |  | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |  |  |  |  |  |  |  |
Andrea Bargnani, 1. varaus
Tyrus Thomas, 4. varaus
Brandon Roy, 6. varaus
J.J. Redick, 11. varaus
Rajon Rondo, 21. varaus
Jordan Farmar, 26. varaus
Pekka ja Teija Isorättyä

Pekka ja Teija Isorättyä (molemmat s. 1980), ovat Torniosta kotoisin oleva taiteilijapari. He ovat valmistuneet Taideteollisesta korkeakoulusta (nykyään Aalto-yliopisto) vuonna 2007. Isorättyät tunnetaan muun muassa taideroboteistaan sekä julkisista teoksista, joita he ovat toteuttaneet muun muassa Tornioon ja Lappeenrantaan.
Elämänvaiheet

Isorättyät ovat tutustuneet jo päiväkodissa. Yläasteikäisinä he kiinnostuivat taiteista. Teija Isorättyä on kertonut alkaneensa valmistautua Taideteollisen korkeakoulun pääsykokeisiin jo lukiossa. Lukion jälkeen hän matkusteli Euroopassa ja liftasi Egyptiin. Pekka Isorättyä oli kiinnostunut kuvataiteiden lisäksi lääketieteestä ja teologiasta, ja hän näytteli teattereissa Torniossa. Hän teki interrail-matkan ja he tapasivat Budapestissa. Tapaamisen jälkeen molemmat jatkoivat tahoilleen, mutta jäivät kaipaamaan toisiaan. He tapasivat Torniossa ja ovat siitä lähtien olleet yhdessä.
Pari vuotta myöhemmin molemmat aloittivat opinnot Taideteollisessa korkeakoulussa. Aluksi he työskentelivät itsenäisesti, mutta totesivat yhteisen työskentelyn olevan antoisampaa. Lisäksi he totesivat haluavansa pois Helsingistä ja palasivat Tornioon. He tekivät yhteisen lopputyön, joka sai nimen Isorättyän lapset.
Vuonna 2006 taiteilijat avioituivat ja päättivät lähteä lahjarahoilla maailmalle. Avioitumisen tuloksena syntyi uusi sukunimi, joka oli yhdistelmä Pekka Rättyän ja Teija Isometsän nimistä. Isorättyät matkustivat Meksikoon, jossa he asuivat lähes neljä vuotta. Meksikossa taiteilijat toteuttivat muun muassa kolme suurta näyttelyä sekä tekivät teatterilavastuksia ja kiersivät meksikolaisyhdysvaltalaisen punkbändi Polka Madren mukana tekemässä lavataidetta
Vuosina 2010–2012 Isorättyät asuivat Saksassa. Heidät oli kutsuttu mukaan kansainväliseen Nord Art -näyttelyyn Schleswig-Holsteinissa. He voittivat näyttelyn yleisöpalkinnon, ja sijoittivat palkintorahat pienen kivijalkahuoneiston vuokraennakoihin  Berliinin Neuköllnissä. Sinne he toteuttivat työhuoneen ja gallerian. Kokonaisuus oli nimeltään Invalid Robot Factory, ja siellä oli myös tapahtumaviikonloppuja ja baari.
Berliinin jälkeen taiteilijat ostivat purjeveneen, jossa he asuivat kesäisin. He purjehtivat Suomen ja Ruotsin välillä ja tekivät teoskokonaisuuden mereltä löydetyistä materiaaleista.  Vuonna 2015 Isorättyät kutsuttiin C.A.P. Koben taiteilijayhteisön vieraaksi Japaniin. Siellä taiteilijat vaikuttuivat estetiikasta, yhteisöllisyydestä sekä kunnioituksesta luontoa ja henkiä kohtaan. Matkalla he totesivat haluavansa siirtyä uuteen elämänvaiheeseen, ja perustaa perheen. Poika Iisakki syntyi marraskuussa 2015.
Sittemmin Isorättyät ovat asuneet Torniossa ja puoli vuotta New Yorkissa Alfred Kordelinin säätiön residenssissä. Nykyään he asuvat Espoossa ja työskentelevät Helsingissä.
Taide

Isorättyät käsittelevät taiteessaan ihmisen, taiteen ja teknologian yhteyksiä. He tulivat tunnetuiksi rollaattorien kanssa liikkuvista taideroboteista nimeltään Invalid Robots. Ne on valmistettu auton akuista, lasinnostajamoottoreista, piirustuslampuista, rollaattoreista, poron selkänikamista ja hiuksista. Sittemmin taiteilijat ovat toteuttaneet muun muassa juopottelevia robotteja, jotka kantoivat nimeä Robohemians. Liikkuvissa veistoksissaan taiteilijat hyödyntävät usein luonnonmateriaaleja.
Helena Sederholm on todennut, että teknologian rinnastaminen orgaanisiin materiaaleihin "luo mielikuvia elämään puuttumisesta: pelkoa, mutta myös toivoa. Taiteilijat voisi nähdä myös nykyajan Prometheuksina, jotka antavat materiaalille elämän, inhimillisen sielun". Toisaalta Isorättyöiden taiderobotteihin liittyy myös lämmintä huumoria ja absurdiutta.  Robotti kuvastaa Isorättyöiden taiteessa ristiriitaa ideaali-ihmisen ja inhimillisen heikkouden välillä. Inhimillisesti vajavaisten robottien kautta Isorättyät onnistuvat kiteyttämään jotain oleellista ihmisenä olemisesta.
Isorättyät käyttävät teostensa lähtökohtana usein kierrätysmateriaaleja kuten romurautaa ja jätemuovia, sekä esimerkiksi luita ja eläinten nahkoja. Niihin he yhdistävät uutta teknologiaa. Vikasietometsä-installaatiossa puut, mekaaninen susi ja laulava hirvenpää näyttävät, miten luonto sietää vikaa – ihmisiä. Teoskokonaisuus muistuttaa, että ihmiset ovat osa luontoa, mutta samalla haavoittavat sitä.
Julkiset teokset

Ensimmäinen Isorättyöiden toteuttama julkinen veistos on Särkynyt lyhty. Se valmistui Tornioon vuonna 2014. Särkynyt lyhty kertoo torniolaisesta alakulttuurista, kuten Kalkkimaan papista ja Terveet kädet -yhtyeistä. Obeliskin muotoinen veistos sisältää torniolaista metalliromua, kuten pontikkapannun ja osia Lapin Kullan tehtaan kuljetushihnasta.
Vuonna 2021 taiteilijoilta valmistui Lappeenrannan poliisitalon edustalle veistoskokonaisuus Poliisin muikut. Se koostuu yhdeksästä kalanmuotoisesta veistoksesta, jotka on valmistettu teräsrenkaista ja reikälevyistä. Isorättyät kertovat saaneensa idean tekniikkaan viipaloidusta onkivavasta, josta syntyy tasaisesti kasvavia renkaita. Katsojalle muodostuu vaikutelma muikkuparven keskellä olemisesta. Toinen vuonna 2021 valmistunut julkinen veistos on Kojamo, joka on toteutettu Tornion 400-vuotisjuhlan kunniaksi. Kojamo tarkoittaa uroslohta. Veistos on valmistettu samanlaisella tekniikalla kuin Poliisin muikut. 15 metriä pitkän veistoksen sisälle voi kävellä. Sen lähtökohtana on toiminut rajajokena toimiva Tornionjoki.
Heinäkuussa 2022 paljastettiin Pori Jazzin perustajan ja pitkäaikaisen taiteellisen johtajan Jyrki Kankaan muistomerkki Bass String Wings. Teos on Porin Kirjurinluodossa. Joulukuussa 2022 paljastettiin Kuopion Snellmanin koulun Niiralan yksikölle teos Huu-Ha.
Julkiset teokset > Kuvia julkisista veistoksista

Särkynyt lyhty, 2013, Tornio.
Poliisin muikut, 2021, Lappeenranta
Kojamo, 2021, Tornio.
Bass String Wings, Jyrki Kankaan muistomerkki, 2022, Pori.
Huu-Ha, 2022, Kuopio.
Palkinnot ja teoksia kokoelmissa

Pekka ja Teija Isorättyöille on myönnetty Lapin taidepalkinto ja William Thuringin palkinto. He olivat ehdolla Ars Fennica -palkinnon saajaksi vuonna 2017. Yleisöpalkintoja he ovat saaneet Kiasman Ars Fennica 2017 -näyttelystä sekä vuosien 2010 ja 2011 Nord Art -näyttelyistä Saksassa. Heidän teoksiaan on Turun kaupungin taidekokoelmassa sekä Kansallisgallerian, Aineen taidemuseon sekä Wihurin säätiön kokoelmissa.
Aiheesta muualla

KulttuuriCocktail dokumentit: Taiteilijaperhe Isorättyät (22.12.2016, kesto 26 min) (areena.yle.fi)
Doomsday Blue

|  Doomsday Blue |
| --- | --- |

Kappaleen tiedot
Esittäjä(t):  Bambie Thug
Levy-yhtiö:  HAUS OF THUG
Kesto:  3:03
Tyylilaji:  vaihtoehtorock, pop, jazz
Julkaistu:  13. lokakuuta 2023
Säveltäjä(t):  Bambie Ray Robinson Olivia Cassy Brooking Sam Matlock Tyler Ryder
Tuottaja(t):  Tyler Ryder
Albumilta:  Cathexis
Euroviisutiedot
Vuosi:  2024
Maa:  Irlanti
Kieli:  englanti
Sijoitus:  6.
Pisteet:  278
Sijoitus semifinaalissa:  3.
Pisteet semifinaalissa:  124
Sanat:  sanoitus
Aikajärjestys
 ◄ ”We Are One” (2023) 
 ”Laika Party” (2025) ► 
Doomsday Blue (suom. Tuomiopäivänsininen) on irlantilaisen laulajan Bambie Thugin kappale, joka julkaistiin 13. lokakuuta 2023. Bambie Thug osallistui kappaleella Irlannin euroviisukarsintaan vuoden 2024 Eurosongiin. Hän voitti kilpailun ja siten edusti kappaleella Irlantia vuoden 2024 Eurovision laulukilpailussa Malmössä. Hän sijoittui kilpailun finaalissa kuudenneksi saaden yhteensä 278 ääntä, joista 136 yleisöltä ja 142 raadeilta.
Listasijoitukset

| Lista | Sija |
| --- | --- |
 Irlanti (IRMA): 37
Reunavaltiopolitiikka

Reunavaltiopolitiikka tarkoitti yhteistyöliiton muodostamista Puolan, Viron, Liettuan ja Latvian sekä Suomen välille Neuvosto-Venäjän ja sen seuraajan Neuvostoliiton uhkaa vastaan. Yhteistyöhön kuului ulkoisesti tiukka sitoutuminen Kansainliittoon ja kansainväliseen oikeuteen sekä samalla salainen sotilasyhteistyö säännöllisesti vuosittain pidettävin kokouksin.
Neuvostoliitto piti reunavaltiopolitiikkaa itseensä kohdistuvana saartona ja vastusti sitä. Suomessa reunavaltiopolitiikkaa edisti ulkoasiainministeri Rudolf Holsti, joka joutui eroamaan ulkoasiainministerin tehtävästä solmittuaan jo Vennolan II hallituksen aikana vuonna 1922 Varsovan sopimuksen.
Suomi irtisanoutui julkisesti reunavaltiopolitiikasta vuonna 1935 ilmoittaen kannattavansa pohjoismaista suuntausta ja puolueettomuutta, mikä tarkoitti käytännössä sitä, ettei Suomi tue Baltian maita siinä tapauksessa, että nämä joutuisivat sotaan Neuvostoliiton kanssa. Toisaalta Neuvostoliiton kannalta puolueettomuuden tuli Suomen näkökulmasta merkitä sitä, ettei sen olisi tarvinnut pelätä Suomen liittoutuvan Neuvostoliittoa vastaan hyökkäävän Saksan kanssa, mistä Neuvostoliitto halusi takuita vuoden 1938 Jartsev-neuvotteluissa.
Reunavaltiopolitiikan edellytykset heikkenivät, kun Ranska ei ollut valmis jyrkkiin Saksan-vastaisiin toimiin ja kun Puola teki Saksan kanssa hyökkäämättömyyssopimuksen. Sitä ennen reunavaltiopolitiikkaa heikensivät muun muassa Liettuan ja Puolan väliset vakavat erimielisyydet esimerkiksi Vilnan asemasta.
Aiheesta muualla

Tietokirjailija Toni Stenström tietokirjailija Pekka Virkin vieraana Jälkisuomettumisen ruumiinavaus -ohjelmasarjassa, jossa he keskustelevat muun muassa reunavaltiopolitiikasta sarjan 8. jaksossa Elämää vaarallisen imperiumin reunalla, 18.12.2023.
Laika Party

|  Laika Party |
| --- | --- |

Kappaleen tiedot
Esittäjä(t):  Emmy
Levy-yhtiö:  ADA Nordic - Warner Music Group
Kesto:  3:00
Tyylilaji:  elektroninen tanssimusiikki, elektropop, tanssipop
Julkaistu:  20. tammikuuta 2025
Tekijä(t):  Emmy Kristine Guttulsrud Kristiansen Erlend Guttulsrud Kristiansen Henrik Østlund Larissa Tormey Truls Marius Aarra
Tuottaja(t):  Henrik Østlund Jonas Jensen
Euroviisutiedot
Vuosi:  2025
Maa:  Irlanti
Kieli:  englanti
Video:  videolinkki
Aikajärjestys
 ◄ ”Doomsday Blue” (2024) 
Laika Party (suom. Laika-bileet) on norjalaisen laulajan Emmyn esittämä kappale, joka julkaistiin 20. tammikuuta 2025. Emmy voitti kappaleella Irlannin vuoden 2025 euroviisukarsinnan The Late Late Eurosong Special 2025 -kilpailun ja edustaa täten Irlantia vuoden 2025 Eurovision laulukilpailussa Baselissa. Kappaleen nimi Laika Party johtaa nimensä neuvostoliittolaisesta Laika-koirasta, joka oli ensimmäinen avaruuteen matkannut elävä olento.
Bayerischer Rundfunk

Bayerischer Rundfunk (Baijerin radio, BR) on saksalainen julkinen radio- ja televisioyhtiö, jonka päätoimipaikka sijaitsee Münchenissä, Baijerin vapaavaltiossa. Yhtiö on Saksan paikallisten yleisradioyhtiöiden yhteistyöorganisaatio ARD:n jäsen. Yhtiön tämänhetkinen johtaja on Ulrich Wilhelm. Sen radio- ja televisiokanavia voi katsoa ja kuunnella maanlaajuisesti Saksassa ja osaa kanavista maailmanlaajuisesti Internetin välityksellä.
Baijerin radion (BR) logo
Historia

Baijerin radio perustettiin 18. syyskuuta 1922 Münchenissä nimellä Deutsche Stunde in Bayern. Gesellschaft für drahtlose Belehrung und Unterhaltung mbH (käännös: "Saksalainen tunti Baijerissa. Langattoman opetuksen ja viihteen yhtiö"). Perustajina toimivat liikemiehet Herman Klöpfer, Josef Böhm, Robert Riemerschmid ja Ernst Ludwig Voss. Ensimmäinen radiolähetys kuultiin 30. maaliskuuta 1924 Münchenistä, yliopiston suuresta auditoriosta, jossa pidettiin avajaiskonsertti. Baijerin radion toimipaikaksi valikoituu Arnulfstraßella sijaitseva liikenneministeriön rakennus. Kesällä 1929 radiokanava sai oman rakennuksensa Münchenistä, Riemerschmidbaun. Vuonna 1931 yhtiön nimi muutettiin Deutsche Stunde in Bayernistä Bayerischer Rundfunk GmbH:ksi.
Baijerin radion ensimmäiset lähetykset sisälsivät pääasiassa aikamerkkejä, uutisia, säätiedotuksia, pörssiuutisia ja musiikkia. Myöhemmin sisältöä laajennettiin muun muassa kuunnelmilla, oopperalla, kielikursseilla, naisten ohjelmilla sekä jumalanpalveluksilla. Maailmanlaajuista huomiota radioyhtiö sai lähettämällä tutkimusmatkailija Auguste Piccardin haastattelun 1. kesäkuuta 1931.
17. maaliskuuta 1933 Münchenin radiotaloon ripustettiin hakaristilippu. Tuosta päivästä alkoi radioiden uudelleenmuokkaaminen kansallissosialistisen natsipuolueen ideologiaa paremmin tukevaksi. Vuonna 1934 Baijerin radio joutui muiden Saksan radioyhtiöiden tapaan osaksi kansallisosialistista radiokoneistoa (saks. Einheitsrundfunk), jolloin sitä johdettiin Kansanvalistus- ja propagandanministeriöstä käsin. Radioiden ohjelmatarjontaa yhtenäistettiin tämän ministeriön toimesta heidän ideologiaansa vastaavaksi. Lähetysten ohjelmistosta esimerkiksi poistettiin jazz-musiikki ja mainokset kokonaan. Vain kello 8 ja 12 välillä sai lähettää paikallisiin asioihin keskittyvää ohjelmaa.
Toisen maailmansodan jälkeen München kuului amerikkalaisten miehitysvyöhykkeeseen. Amerikkalaisten valvonnassa käynnistettiin radiotoiminta Münchenin radiotalossa uudelleen. Talo oli sodan lopulla vaurioittunut pommituksissa pahoin, mutta sitä ryhdyttiin korjaamaan entiselleen sodan jälkeen. 25. tammikuuta 1949 Baijerin radiosta tuli julkinen radioyhtiö (saks. Anstalt des öffentlichen Rechts). Radion ohjelmatarjonta laajentui ja mukaan tuli myös uusia radiokanavia, kuten Bayern 2 vuonna 1950, Bayern 3 vuonna 1971 sekä Bayern 4 Klassik (nyk. BR-Klassik) vuonna 1980. Ensimmäisenä digitaalisena radiokanavana perustettiin Bayern plus vuonna 2008.
Televisiolähetyksiä alettiin lähettää Baijerin alueelta marraskuussa 1954. Baijerin radio aloitti televisiolähetykset uutisohjelmalla Münchner Abendschau (käännös: "Münchenin iltalähetys") samaan aikaan. Vuonna 1964 perustettiin uusi televisiokanava Studienprogramm, josta vuonna 1973 tuli Bayerisches Fernsehen ja vuonna 2016 viimein BR Fernsehen. Vuoteen 1978 mennessä tämä kanava lähetti ohjelmaa kokopäiväisesti.
Baijerin radio sai omat verkkosivut vuonna 1995. Kotisivuilta löytyi tietoa muun muassa Baijerin radiosta yrityksenä, sen ohjelmasta ja tilaisuuksista. Nykyiset kotisivut kokoavat yhteen kaiken Baijerin radion tuottaman sisällön.
Kanavat > Radio

Bayern 1: Kansainvälistä pop- ja rock-musiikkia 1970-, 1980- ja 1990-luvuilta, uutisia ja ajankohtaisohjelmia.
Bayern 2: Ajankohtaisohjelmia, haastatteluja, reportaaseja, keskusteluohjelmia, kuunnelmia ym. Teemoina mm. politiikka, yhteiskunta, tiede ja kulttuuri. Välissä myös musiikkia.
Bayern 3: Uutta musiikkia ja tuoreimpia hittejä.
BR-Klassik: Klassista musiikkia sekä jazzia. Ajankohtaisia aiheita klassisen musiikin maailmasta, lähetyksiä lapsille ja nuorille sekä oopperaa ja konsertteja live-lähetyksinä.
B5 Aktuell: Ajankohtaisohjelmia ja uutisia.
Puls: Ohjelmaa nuorille. Ajankohtaisia aiheita politiikasta pop-kulttuuriin sekä musiikkia.
Bayern plus: Iskelmää, uutisia ja ajankohtaisia aiheita terveydestä matkustamiseen.
BR Heimat: Ajakohtaisia aiheita Baijerista. Kansanmusiikkia, haastatteluja ja reportaaseja.
Lisäksi digitaalisesti kuultavissa uutiskanava B5 Plus ja liikenneilmoituskanava BR Verkehr.
Kanavat > Televisio

BR Fernsehen: Uutisia ja ajankohtaisia aiheita sekä viihdettä.
ARD-Alpha: Dokumentteja, keskusteluohjelmia, teemailtoja ym. Pääpaino tiedossa ja kasvatuksessa.
BR Text: Teksti-TV.